Аԥырҩы дызҭам аҳаирпланқәа рыла Урыстәыла ажәлара аԥдырҟәҟәааит
11:00 30.08.2023 (ирҿыцуп: 11:01 30.08.2023)
© Sputnik / Евгений БиятовРабота расчета ЗРК "ТОР М1" ЦВО в зоне СВО
© Sputnik / Евгений Биятов/
Украина арратә операциа ҷыда иалагеижьҭеи Киев лассы-лассы Урыстәыла атеррористтә жәыларақәа рымҩаԥгара аҽазнашәоит.
АҞӘА, нанҳәа 30 - Sputnik. Нанҳәа 29-30 руха урыстәылатәи аруаа Киев аԥырҩы дызҭам аҳаирпланқәа рыла Урыстәыла аҵакыраҿы иҟоу аобиектқәа рыжәлара аԥдырҟәҟәааит. Абри атәы аанацҳауеит Урыстәыла Атәылахьчара аминистрра.
Ҳаирпланк Урыстәыла аҳҭнықалақь ахь ахы хан, уи иеихсны икарыжьит Москватәи аобласт Рузтәи араион иахьаҵанакуа. Иҷаԥшьоз аҳауаҽацәыхьчаратә хархәагақәа украинатәи адронқәа хԥа карыжьит Бриансктәи аобласт аҿы, уи адагьы Орловтәи, Калугатәи, Риазантәи аобластқәа рҿы.
Аусбарҭа иара убас иаанацҳауеит Амшын еиқәа аӡымҽхакыраҿы ишҭархоу иҷыдоу аоперациақәа ирызку украинатәи адесанттә аруаа 50-ҩык рҟынӡа зықәтәаз ирласны иныҟәо арратә ашхәа.